เฮเฟสตัส เทพแห่งวิทยาการ ทำงานอย่างหนัก เพื่อสร้างสิ่งประดิษฐ์ที่ล้ำหน้ามากที่สุด
เขากำลังสร้างเครื่องป้องกันชิ้นใหม่ ให้กับกษัตริย์มีนอส
ผู้ต้องการลดจำนวนผู้ที่มาบุกรุก อาณาจักรครีตของเขาที่อยู่บนเกาะ
ทว่าทหารยามที่เป็นมนุษย์ กับอาวุธทั่วๆ ไปนั้นไม่เพียงพอ
เทพผู้สร้างสรรค์จึงได้สร้าง ผู้คุ้มกันที่ไม่มีใครโค่นได้ขึ้นมา
ท่ามกลางเปลวไฟที่ใช้หลอมเหล็ก
เฮเฟสตัสหล่อสิ่งประดิษฐ์ของเขา เป็นร่างมนุษย์ขนาดมโหฬาร
สร้างจากสัมฤทธิ์อันแวววาว ทั้งมีพลังเหนือมนุษย์
และขับเคลื่อนโดยไอคอร์ โลหิตแห่งทวยเทพ
มนุษย์กลตัวนี้ไม่เหมือนสิ่งใด ที่เฮเฟสตัสเคยสร้างมาก่อน
องค์เทพเรียกมันว่าทาลอส: หุ่นยนต์ตัวแรก
วันละสามเวลาผู้พิทักษ์สัมฤทธิ์ เดินตรวจตราไปมารอบเกาะ
เพื่อค้นหาผู้บุกรุก
เมื่อเขาพบว่ามีเรือเข้ามาใกล้ชายฝั่ง
เขาก็จะขว้างก้อนหินขนาดใหญ่ไปทางเรือลำนั้น
แต่ถ้าหากมีผู้รอดชีวิตขึ้นฝั่งมาได้
เขาจะทำร่างให้ร้อนจี๋ และบดขยี้เหยื่อกับหน้าอกของเขา
วันแล้ววันเล่าทาลอสตั้งใจปกป้อง เมืองครีตอย่างไม่เปลี่ยนแปลง
แม้ว่าเขาจะมีพฤติกรรมแบบหุ่นยนต์
เขาเองก็มีชีวิตจิตใจ ซึ่งเป็นเรื่องที่เหยื่อของเขาคาดไม่ถึง
และในไม่ช้า
ยักษ์ใหญ่ก็ได้พบกับเรือของผู้รุกราน ที่จะทดสอบจิตใจของเขา
คณะที่หมดสภาพของเจสัน เมเดียและลูกเรืออาร์โก้
กำลังเดินทางกลับจากภารกิจที่ยากลำบาก การไปชิงขนแกะทองคำ
ที่พวกเขาผจญภัยผ่านอันตรายมากมาย
และลูกเรือผู้เหนื่อล้าก็ ปรารถนาจะพักผ่อนบนฝั่งที่ปลอดภัย
พวกเขาเคยได้ยินเรื่องยักษ์สัมฤทธิ์ ที่ไม่มีใครโค่นได้แห่งครีต
และเลือกที่นี่เป็นอ่าวพักเรือ
แต่ก่อนที่จะได้ทอดสมอ ทาลอสก็สังเกตเห็นพวกเขา
ขณะที่ลูกเรืออาร์โก้หวาดกลัว หุ่นผู้น่าเกรงขามที่เดินเข้ามา
แม่มดเมเดียก็สังเกตเห็นสลักที่ข้อเท้า ของทาลอสสะท้อนแสงวิบวับ
จึงได้วางแผนการอันชาญฉลาด
เมเดียยื่นข้อเสนอให้ทาลอส
โดยบอกว่าเธอสามารถทำให้ทาลอสเป็นอมตะได้
แลกกับการดึงสลักที่ข้อเท้าออก
วาจาของมีเดียดังก้องไป จนถึงส่วนลึกของมนุษย์กล
ทาลอสไม่ทันได้ฉุกคิด ว่าตัวเองเป็นมนุษย์กล
ไม่มีความเป็นมนุษย์พอที่จะใฝ่หา ความเป็นอมตะ เขาจึงตอบตกลง
ในระหว่างที่เมเดียร่ายคาถา เจสันก็ดึงสลักออก
เป็นไปตามที่เมเดียคาดไว้ สลักนี้เป็นจุดอ่อนของทาลอส
ไอคอร์ไหลออกมาเหมือนตะกั่วเหลว ระบายแหล่งพลังของทาลอสออกไป
หุ่นยนต์ยักษ์ล้มลงพร้อมกับเกิดเสียงดังลั่น
ลูกเรืออาร์โก้ก็เดินทางกลับบ้านได้
เรื่องราวนี้ถูกบันทึกไว้เมื่อประมาณ 700 ปีก่อนคริสตกาล
ก่อให้เกิดความวิตกกังวลที่เราคุ้นเคย ในเรื่องของปัญญาประดิษฐ์
และยังเป็นต้นแบบจากยุคโบราณ ให้กับนิยายวิทยาศาสตร์
แต่สำหรับนักประวัติศาสตร์ หุ่นยนต์โบราณนั้นไม่ได้เป็นแค่ตำนาน
เมื่อ 4 ศตวรรษก่อนคริสตกาล
วิศวกรกรีกได้เริ่มสร้างหุ่นยนต์จริงๆ ขึ้นมา
รวมถึงข้ารับใช้ที่เป็นหุ่นยนต์ และหุ่นนกที่บินได้
แต่สิ่งประดิษฐ์เหล่านี้ไม่มีชิ้นใด ที่โด่งดังเท่าทาลอส
ผู้ที่ปรากฏอยู่บนเหรียญของกรีก ภาพเขียนบนแจกัน ภาพวาดแบบปูนเปียก
รวมถึงในการแสดงละคร
กระทั่งเมื่อ 2,500 ปีก่อน
ชาวกรีกก็เริ่มค้นหาเส้นแบ่งอันคลุมเครือ
ระหว่างมนุษย์กับเครื่องจักร
และก็เหมือนตำนานหุ่นยนต์สมัยใหม่ทั้งหลาย ที่เกี่ยวกับปัญญาประดิษฐ์
เรื่องราวของทาลอสกล่าวถึงหัวใจของหุ่นยนต์ มากพอๆ กับสมองของหุ่นยนต์
จากภาพวาดการตายของทาลอสบนแจกัน เมื่อห้าศตวรรษก่อนคริสตกาล
ช่างคนหนึ่งได้บันทึกความสิ้นหวัง ของหุ่นยนต์ที่กำลังตาย
เป็นน้ำตาที่ไหลลงมาตามแก้มสัมฤทธิ์ของทาลอส